Ante parte, en a metat oriental d'a provincia de Uesca no se i conoix altra parola patrimonial especifica ta istes animals que no siga a parola d'etimolochía latina «milano» (lat. «milānus»), común en todas as luengas romances d'a Peninsula Iberica, anque, como pasa con muitas aus de presa, a ormino se les i diz «esparvers/os» de forma inespecifica. Por ixo, as formas como «milán», «milano» y «milaneta», que dimanan d'o latín «milānus», son con diferencia as más frequents por tot Aragón, y posiblement patrimonials.